# เทศบาลเมืองทุ่งสง
เทศบาลเมืองทุ่งสง เป็นเทศบาลเมืองแห่งหนึ่งในอำเภอทุ่งสง จังหวัดนครศรีธรรมราช มีพื้นที่ครอบคลุมตำบลปากแพรกทั้งตำบล

 ประวัติ 
เทศบาลเมืองทุ่งสง เป็นเมืองที่ตั้งอยู่ในเขตท้องที่ตำบลปากแพรก อำเภอทุ่งสง จังหวัดนครศรีธรรมราช ตำแหน่งที่ตั้งของทุ่งสง อยู่กึ่งกลางคาบสมุทรมีเส้นทางเชื่อมต่อระหว่างทะเลอ่าวไทยกับทะเล อันดามัน ทำให้ทุ่งสงเป็นส่วนหนึ่งของเส้นทางการค้าข้ามคาบสมุทร ในสมัยอาณาจักรตามพรลิงก์ และสมัยอาณาจักรนครศรีธรรมราช หลักฐานที่ยังหลงเหลืออยู่ในปัจจุบันคือ ร่องรอยชุมชนโบราณที่ได้รับอิทธิพลของ วัฒนธรรมอินเดียที่ตำบลหนองหงส์ สันนิษฐานว่าเส้นทางคาบสมุทรเส้นนี้เริ่มต้นจากปากแม่น้ำกันตัง กองเรือ สินค้าที่มาจากอินเดีย ลังกา หรือชาวตรัง จะล่องเรือเข้ามาตามแม่น้ำกันตัง ผ่านมาทางคลองท่าหลวง เข้าคลองวังหีบ คลองท่าเลา คลองท่าโหลน ขึ้นบกที่บริเวณวัดชัยชุมพล เมืองทุ่งสง แล้วเดินทางเท้าเข้าอำเภอร่อนพิบูลย์ข้ามคลองเสาธง เข้าสู่เมืองนครศรีธรรมราช ในยุคสมัยนี้ทุ่งสงคงมีฐานะเป็นชุมชนไม่ขยายใหญ่โตขนาดเมืองมาถึงสมัยรัตนโกสินทร์ ทุ่งสงเจริญขึ้นเป็นลำดับ จนกระทั่งในสมัยรัชกาลที่ 5 เมื่อปี พ.ศ. 2440 เมืองแห่งนี้ ก็ได้รับการแต่งตั้งให้เป็นอำเภอขึ้นกับนครศรีธรรมราช คนเก่าเล่าว่า ชุมชนแรกของเมืองทุ่งสงตั้งอยู่บริเวณตลาดใน ริมคลองท่าเลาใกล้ ๆ บริเวณหอสมุดประชาชนเทศบาลเมืองทุ่งสงในปัจจุบัน ต่อมาได้มีการสร้างทางรถไฟสายใต้ โดยทางรถไฟซึ่งมีการสร้างและเปิดใช้งานเป็นช่วง ๆ ตั้งแต่สมัยรัชกาลที่ 5 มาสำเร็จเสร็จสิ้นตลอดสายในสมัยรัชกาลที่6 ได้เลือกทุ่งสง (ตำบลปากแพรก) เป็นสถานีชุมทางใหญ่ เป็นจุดรวมและจุดจ่ายรถไฟแยกไปส่วนต่าง ๆ ของภาคใต้

เทศบาลตำบลปากแพรกได้รับการยกฐานะขึ้น โดยได้ประกาศพระราชกฤษฎีกา เมื่อวันที่ 21 มิถุนายน 2483 มีนายเนย ศิลปรัศมี เป็นนายกเทศมนตรีคนแรก และได้ประกาศกระทรวงมหาดไทยยกฐานะและเปลี่ยนชื่อเป็นเทศบาลเมืองทุ่งสง เมื่อวันที่ 8 มีนาคม 2547ประกาศกระทรวงมหาดไทย เรื่อง เปลี่ยนชื่อและเปลี่ยนแปลงฐานะเทศบาลตำบลเป็นเทศบาลเมือง (เทศบาลเมืองทุ่งสง)

 ภูมิศาสตร์ 
สภาพภูมิประเทศของพื้นที่เทศบาลเมืองทุ่งสง เป็นที่ราบเชิงเขามีภูเขาล้อมรอบ ในพื้นที่ราบมีพื้นที่เกษตรกรรมประมาณ 2,025 ไร่ และมีภูเขาเตี้ย ๆ ในเขตเทศบาล 4 ลูก ได้แก่ภูเขาแจ่ม ภูเขาชัยชุมพล ภูเขาปรีดี และภูเขาราบ เนื่องจากเทศบาลเมืองทุ่งสง ได้จัดตั้งสถานีตรวจวัดภูมิอากาศขึ้นที่สวนพฤกษาสิรินธรจึงใช้สถิติภูมิอากาศของสถานีตรวจวัดอากาศของสวนพฤกษาสิรินธรมาเป็นข้อมูลด้านภูมิอากาศของพื้นที่ จากสถิติภูมิอากาศจะมีฝนตกตลอดปี ในฤดูมรสุมตะวันออกเฉียงเหนือ จะมีปริมาณฝนตกชุกกว่าลมมาสุมตะวันตกเฉียงใต้ ซึ่งได้รับกระแสลมจากมรสุมไม่เต็มที่ เดือนที่มีฝนตกน้อยที่สุด คือเดือนกุมภาพันธ์ มีค่า 0.06 มิลลิลิตร ส่วนปริมาณน้ำฝนเฉลี่ยรวมตลอดปีประมาณ 2,364.2 มิลลิลิตรต่อปี อุณหภูมิมีค่าเฉลี่ยตลอดปีประมาณ 27.32 องศาเซลเซียส เนื่องจากเทศบาลเมืองทุ่งสง ตั้งอยู่ทางฝั่งตะวันออกจึงได้รับอิทธิพลจากสมมรสุมตะวันออกเฉียงเหนือที่พัดฝ่านอ่าวไทย ทำให้ได้รับไอน้ำและความชุ่มชื่นมาก จึงมีอุณหภูมิเฉลี่ยตลอดทั้งปีไม่สูงมากนัก เดือนที่มีอุณหภูมิสูงสุด คือเดือนเมษายน เฉลี่ย 36.4 องศาเซลเซียส และต่ำสุดในเดือนธันวาคม เฉลี่ย 20.4 องศาเซลเซียส

เทศบาลเมืองทุ่งสง ตั้งอยู่ทางทิศตะวันตกขอตัวเมืองนครศรีธรรมราช
 ทิศเหนือ ติดตำบลนาหลวงเสน
 ทิศใต้ 	ติดตำบลชะมาย
 ทิศตะวันออก ติดตำบลถ้ำใหญ่
 ทิศตะวันตก ติดตำบลชะมาย

 ชุมชน 
เทศบาลเมืองทุ่งสงประกอบด้วยชุมชน 20 ชุมชน

 ชุมชนตลาดสด
 ชุมชนตลาดใน
 ชุมชนบ้านพักรถไฟทุ่งสง
 ชุมชนทุ่งสง-นาบอน
 ชุมชนสะพานเหล็ก	 
 ชุมชนประชาอุทิศ
 ชุมชนยุทธศาสตร์
 ชุมชนเสริมชาติ
 ชุมชนเขาปรีดี
 ชุมชนท่าแพเหนือ 
 ชุมชนทุ่งสง-ห้วยยอด	 
 ชุมชนเปรมประชา
 ชุมชนราชบริพาร
 ชุมชนตะวันออกวัดชัยชุมพล
 ชุมชนหมู่บ้านพัฒนา 
 ชุมชนบ้านนาเหนือ
 ชุมชนหลังโรงพยาบาลทุ่งสง 	 
 ชุมชนท่าแพใต้	 
 ชุมชนบ้านในหวัง
 ชุมชนโดมทองธานี (ท่าแพ)	

 นายกเทศมนตรี 
 เทศบาลตำบลปากแพรก ลำดับ ชื่อ-สกุล วาระการดำรงตำแหน่ง หมายเหตุ 1. นายเนย ศิลปรัสมี 24 มิถุนายน พ.ศ. 2483 – 3 สิงหาคม พ.ศ. 2485 2. นายจวง แก้วภราดัย 3 สิงหาคม พ.ศ. 2485 – 31 มีนาคม พ.ศ. 2492  นายเนย ศิลปรัสมี 4 เมษายน พ.ศ. 2492 – 16 พฤษภาคม พ.ศ. 2496 18 พฤษภาคม พ.ศ. 2496 – 16 พฤษภาคม พ.ศ. 2501 3. นายสมมุ่ง วิสุทธิธรรม 18 พฤษภาคม พ.ศ. 2501 – 17 พฤษภาคม พ.ศ. 2506 1 สิงหาคม พ.ศ. 2506 – 5 กุมภาพันธ์ พ.ศ. 2511 5 กุมภาพันธ์ พ.ศ. 2511 – 23 ธันวาคม พ.ศ. 2515 4. นายแกน วงศ์สุรีย์ 23 ธันวาคม พ.ศ. 2515 – 14 ธันวาคม พ.ศ. 2517 14 ธันวาคม พ.ศ. 2517 – 8 มิถุนายน พ.ศ. 2523 8 มิถุนายน พ.ศ. 2523 – 27 กรกฎาคม พ.ศ. 2528 28 กรกฎาคม พ.ศ. 2528 – 22 กันยายน พ.ศ. 2533 5. พันโทนายแพทย์ปริวรรต อุดมศักดิ์ 23 กันยายน พ.ศ. 2533 – 11 พฤศจิกายน พ.ศ. 2538 6. พันเอกชุมพล จินดาโชติ 12 พฤศจิกายน พ.ศ. 2538 – 29 ธันวาคม พ.ศ. 2542  พันโทนายแพทย์ปริวรรต อุดมศักดิ์ 30 ธันวาคม พ.ศ. 2542 – 24 เมษายน พ.ศ. 2547 เทศบาลเมืองทุ่งสง ลำดับ ชื่อ-สกุล วาระการดำรงตำแหน่ง หมายเหตุ 7. นายทรงชัย วงษ์วัชรดำรง 30 เมษายน พ.ศ. 2547 – 24 เมษายน พ.ศ. 2551 8 มิถุนายน พ.ศ. 2551 – 7 มิถุนายน พ.ศ. 2555  15 กรกฎาคม พ.ศ. 2555 – 14 กรกฎาคม พ.ศ. 2559  15 กรกฎาคม พ.ศ. 2559 – 31 มกราคม พ.ศ. 2564  28 มีนาคม พ.ศ. 2564 – ปัจจุบัน 

 การศึกษา 
 สังกัดเทศบาลเมืองทุ่งสง
 ศูนย์พัฒนาเด็กเล็กเขาปรีดี
 ศูนย์พัฒนาเด็กเล็กชัยชุมพล
 ศูนย์พัฒนาเด็กเล็กหนองป่าแก
 ศูนย์พัฒนาเด็กเล็กหมู่บ้านพัฒนา
 โรงเรียนเทศบาลวัดชัยชุมพล
 โรงเรียนเทศบาลวัดโคกสะท้อน
 โรงเรียนมัธยมเทศบาลวัดท่าแพ
 โรงเรียนเทศบาลบ้านนาเหนือ
 โรงเรียนกีฬาเทศบาลเมืองทุ่งสง
 โรงเรียนรีสอร์ทอนุบาลทุ่งสง

 สังกัดสำนักงานคณะกรรมการการศึกษาขั้นพื้นฐาน
 โรงเรียนสตรีทุ่งสง

 สังกัดสำนักงานคณะกรรมการส่งเสริมการศึกษาเอกชน
 โรงเรียนเจริญวิทยา
 โรงเรียนเจริญวัยวิทยา
 โรงเรียนรัตนศึกษา
 โรงเรียนรัตนศึกษาชนปรีดา
 โรงเรียนเสริมปัญญา
 โรงเรียนกาญจนศึกษา	
 โรงเรียนกาญจนศึกษาพัฒนาการ	

 สังกัดสำนักงานส่งเสริมการศึกษานอกระบบและการศึกษาตามอัธยาศัย
 กศน.อำเภอทุ่งสง

 ศาสนสถาน 
เทศบาลเมืองทุ่งสงมีวัดพุทธทั้งหมด 5 แห่ง ได้แก่ วัดท่าแพ วัดเขาปรีดี วัดโคกสะท้อน วัดชัยชุมพล สำนักสงฆ์ถ้ำทอหูก และมีมัสยิดจำนวน 1 แห่ง คือ มัสยิดบารอกัต